Šveitsi-Norra-Iisraeli süsteemi eesmärk on tekitada Eestile kriisi tarbeks piisav varu spetsialiste muudeski valdkondades peale kaitseväe, kirjutab Postimees.

Tsiviilajateenistus kestaks 12–14 kuud, ajateenistuse pikkus on 8–11 kuud ehk võrreldes kasarmus elavate ajateenijatega, on tsiviilteenistusaeg pikem, sest tsiviilajateenijal tuleb teenistuskohal olla vaid 40 tundi nädalas.

Laulva revolutsiooni ajal sündinud suured, 13 000 poisiga aastakäigud on kahanenud 6000–7000 noormeheni, kellest võetakse ajateenistusse 3200–3300 aastas, ajateenistuse läbib aga alla 3000.

Kuigi kaitseministeerium tahab tõsta ajateenijate arvu 2023. aastaks järk-järgult 4000-ni, jääb arvestuslikult 3000–4000 meest igast aastakäigust seni eri põhjustel teenistuskohuse täitmisest ikkagi kõrvale.